|  |
| --- |
| **Kontor**  Effektivisering  **Dato**  31. marts 2016  **J nr.** 600-001  /helms, |

**Referat af møde i styregruppen for GD2**Torsdag den 15. marts 2016 kl. 09.00-10.15, SDFE mødelok. 0.4

**Deltagere:**

Søren Reeberg Nielsen (SDFE), Brian Arreborg Hansen (SDFE), Louise Nordskov (SDFE), Adam Mollerup (DIGST), Jacob Egelykke Rasch (DIGST), Susanne Dael (SDFE), Steen Eiberg-Jørgensen (DST), Troels Garde Rasmussen (KL), Per Smed (KL), Carsten Grage (CPR), Georg Jensen (SDFE), Referent Helle Mette Sørensen (SDFE)

**Afbud:**

Gisla Soltau Faber (ERST), Claus Rønne Jensen (SKAT)

**Dagsorden:**

1. Godkendelse af dagsorden (B)
2. Godkendelse af referat (B)
3. Status for delprogrammets fremdrift (B)
4. Håndtering af aktuelle emner og risici for delprogrammet (B)
5. Status på datavask (O)
6. Status på CPR/DAR paralleldrift-periode 1/1 – 1 /4 2017 (O)
7. Regulering af anvendelse af DAR i lovgivningen (O)
8. Evt.

**Referat:**

**PKT 1. Godkendelse af dagsorden (B)**

Dagsordenen blev godkendt.

**PKT 2. Godkendelse af referat (B)**

Troels Rasmussen (KL) bad om at få rettet afsnit under pkt. 10 i referatet fra d. 21. februar 2016 fra

*”Troels G. Rasmussen (KL) foreslog, at kataloget opdeles i hhv. forretningskritiske behov og øvrige (nice to have) ønsker, og at fokus bør være på de forretningskritiske behov. ”*

til følgende:

”*Troels G. Rasmussen (KL) foreslog, at kataloget opdeles i hhv. forretningskritiske behov og øvrige ønsker, der bør håndteres i en fortsættelse af GD-programmet. Fokus bør være på de forretningskritiske behov.* ”

Med denne rettelse godkendte Styregruppen referatet.

**PKT 3. Status for delprogrammets fremdrift (B)**

Brian Arreborg Hansen (SDFE) gennemgik den samlede status og bemærkede, at SKAT ikke har indsendt statusrapportering for perioden. Samlet set er delprogrammet fortsat i gult, men i forhold til sidste statusrapportering er der sket forbedringer.

Derefter gennemgik projektejerne status for de enkelte projekter kort.

Suzanne Dael (SDFE) informerede om, at DAGI siden statusrapporteringen er helt i grønt, da bemandingen er kommet på plads.

Suzanne Dael (SDFE) informerede om, at Morten Linds opsigelse vil påvirke adresseprojekterne, men at der er gjort en del for at imødegå videnstabet, og at Morten Lind inden sin fratrædelse vil udarbejde specialbemærkninger til loven.

Carsten Grage (CPR) bekræftede, at der arbejdes med at finde løsning vedrørende direkte punkt-til-punkt integration mellem DAR og CPR, herunder at der bliver overflyttet mere forretningslogik til CPR end oprindeligt tænkt med det formål at mindske afhængigheden til NetCompany. Carsten Grage udtrykte desuden bekymring over finansiering af uforudsete ting.

Søren Reeberg (SDFE) forstår bekymringen vedr. evt. uforudsete ting, men bemærker, at det ikke må forsinke projekterne. Hvis projektejerne vurderer, at der er tale om uforudsete ting, som bør finansieres af Grunddataprogrammet er det derfor vigtigt, at der hurtigt tages kontakt til programledelsen, så der kan sættes en proces i gang.

Adam Mollerup (DIGST) forespurgte, om der er behov for at håndtere SKATs manglende statusrapportering mere aktivt.

Brian Arreborg Hansen (SDFE) svarede, at vedrørende statusrapportering til dette møde, var bekræftelsen fra SKAT - beskrevet i mail fra Louise Nordskov (SDFE) d. 12. februar 2016 - dækkende.

Louise Nordskov (SDFE) supplerede, at der skal foreligge en statusrapportering fra SKAT for næste periode. Alternativt må sagen eskaleres.

Per Smed (KL) bemærkede, at siden adresseprogrammet blev vedtaget, er der kommet nye og ændrede krav til. Det er nødvendigt at ambitionsniveauet ikke udvides på nuværende tidspunkt.

Søren Reeberg erklærede sig enig i dette, og at det er nødvendigt at fokuserede på det planlagte, så projekterne kan komme i drift.

Styregruppen godkendte status for delprogrammets fremdrift.

**PKT 4. Håndtering af aktuelle emner og risici for delprogrammet (B)**

Søren Reeberg (SDFE) informerede om, at risici vedrørende test vil blive gennemgået på det efterfølgende fælles GD1/GD2 styregruppemøde d. 15. marts 2016.

Brian Arreborg Hansen (SDFE) gennemgik risici og emner.

Per Smed (KL) bemærkede vedrørende kritisk emne nr. 8 (Konvertering af data til DAR kræver bl.a. frysning af de registre, som skal "afgive" adressedata), at erfaringer har vist, at der ved frysning af registre kan opstå problemer i de berørte organisationer. Derfor vil det være hensigtsmæssigt at udarbejde information til kommunerne og fremsende dette i god tid inden frysningen.

Styregruppen tilsluttede sig, at kritisk emne nr. 9 (Morten Linds opsigelse) lukkes som foreslået.

Styregruppen tog sagen til efterretning.

**PKT. 5. Status på datavask (O)**

Louise Nordskov (SDFE) redegjorde for hovedopgaver, konkrete opgaver og status på datavask og bemærkede, at der er god dialog mellem partnere, men der mangler finansiering på nogle områder.

Troels Rasmussen (KL) bemærkede, at det er vigtigt, at der kommer en opdateret plan over opgaver og finansiering af disse.

Louise Nordskov (SDFE) svarede, at der til næste styregruppemøde vil foreligge en overordnet plan med opgaver og estimater for økonomi.

Styregruppen tog orienteringen til efterretning.

**PKT. 6. Status på CPR/DAR paralleldrift-periode 1/1-1/4 2017 (O)**

Louise Nordskov (SDFE) redegjorde for sagens indhold og status.

Per Smed (KL) foreslog, at laves en automatisk synkronisering mellem CPR og DAR.

Styregruppen tog orienteringen til efterretning og forelægges en plan for paralleldriften.

**PKT. 7. Regulering af anvendelse af DAR i lovgivningen (B)**

Brian Arreborg Hansen (SDFE) gennemgik sagen og indstillingen vedrørende sikring af DAR gennem indarbejdelse i lovgivningen:

1. DAR’s oplysninger skal stilles til rådighed og gøres tilgængelige.
2. DAR’s oplysninger lægges til grund for folkeregistreringen (CPR) og virksomhedsregistreringen (CVR, SKAT og DST).
3. Offentlige myndigheder skal ved etablering af nye it-systemer tilrettelægge systemet således, at registreringer, hvori der indgår et vejnavn eller en adresse, anvender DAR som autoritative kilde.

Styregruppen tilsluttede sig indstillingen.

**PKT. 8. Evt.**Søren Reeberg (SDFE) foreslog, at det næste styregruppemøde d. 21. april 2016 fokuserer på test og udvalgte emner. Men at der ikke vil være rapportering fra projekterne. Sagen blev taget op igen på det fælles styregruppemøde.